Z A P I S N I K
44. sjednice Vijeća Gradske četvrti Brezovica, 
održane 3. veljače 2021. u sjedištu Gradske četvrti Brezovica,
 Brezovička cesta 100, s početkom u 17,00 sati


Nazočni članovi Vijeća Gradske četvrti Brezovica: 
Marina Pucević, Vladimir Iviček, Dario Cerovski, Damir Dasović, Tomo Ferko, Ivica Mavračić, Irena Poje-Oxenham, Božidar Puljanić, Vesna Šantek, Srećko Tatar i Žarko Vučak.

Nazočni djelatnici Gradskog ureda za mjesnu samoupravu:
Milan Kulaš, voditelj Područnog odsjeka Brezovica (Novi Zagreb),
Lidija Špišić, stručni referent za rad gradskih četvrti i mjesnih odbora.

Sjednicu otvara gospođa Marina Pucević, predsjednica Vijeća Gradske četvrti Brezovica i pozdravlja sve nazočne.
Konstatira da sjednici nazoče svi  članovi Vijeća te su stečeni uvjeti za raspravu i pravovaljano odlučivanje.
Prije utvrđivanja dnevnog reda, predsjednica otvara raspravu o zapisniku 43. sjednice.
Obzirom da se nitko ne javlja za riječ, zapisnik daje na usvajanje. 
Vijeće je jednoglasno (11 „za“) usvojilo zapisnik 43. sjednice.
Predsjednica konstatira da su članovi Vijeća primili prijedlog dnevnog reda te konstatira da su članovima Vijeća, prije početka sjednice dobili prijedlog dopune dnevnog reda u pisanom obliku .
Pita ima li još prijedloga za dopunu. Obzirom da nema drugih prijedloga, daje prijedlog na usvajanje.
Vijeće je jednoglasno (11 „za“) usvojilo prijedlog dopune dnevnog reda.
Predsjednica Vijeća utvrđuje novi prijedlog dnevnog reda te ga daje na usvajanje.
Vijeće je jednoglasno (11 „za“) usvojilo slijedeći 


dnevni red:        

1. Prijedlog plana komunalnih aktivnosti Gradske četvrti Brezovica u 2021.
2. Prijedlog zaključka o prijedlogu utroška sredstava s pozicije ostali nespomenuti rashodi 
    poslovanja
3. Prijedlog zaključka o prijedlogu utroška sredstava s pozicije uredska oprema i namještaj
4. Prijedlog zaključka o korištenju sredstava s pozicije ostali nespomenuti rashodi poslovanja
5. Prijedlog zaključka o prijedlogu za žurnu gradnju nove škole s dvoranom za tjelesni odgoj 
    u Donjem Dragonošcu
6. Prijedlog zaključka o davanju mišljenja na Nacrt prijedloga odluke o izradi izmjena i 
    dopuna Detaljnog uređenja  Ilica-Preobraženska-Preradovićev trg-Varšavska- Gundulićeva
7. Pitanja, prijedlozi i obavijesti




Ad 1) Prijedlog plana komunalnih aktivnosti Gradske četvrti Brezovica u 2021.

           Predsjednica Vijeća, Marina Pucević konstatira da su članovi Vijeća primili Prijedlog zaključka u pisanom obliku. Također iznosi da je član Vijeća, Dario Cerovski u pisanom obliku podnio amandman kojim predlaže da se u Prijedlog uvrsti uređivanje pješačke staze do crkve Sv. Ivana Pavla II u iznosu od 50.000,00 kn. Otvara raspravu.
          Član Vijeća, Žarko Vučak pita, ukoliko se prihvati amandman, a obzirom da su sredstva raspoređena, što će se brisati iz Prijedloga.
           Predsjednica Vijeća odgovara da se niti jedna akcija iz Prijedlog plana ne bi brisala, već bi se za trošak navedene akcije smanjila interventna sredstva.
          Obzirom da se nitko ne javlja za riječ, daje amandman na usvajanje.
          Vijeće je jednoglasno (11 „za“) prihvatilo amandman te postaje sastavni dio Prijedloga zaključka.
          Obzirom da nema drugih prijedloga niti primjedbi, predsjednica Vijeća daje Prijedlog zaključka na usvajanje. 
           Vijeće je jednoglasno (11 „za“) donijelo Plan komunalnih aktivnosti Gradske četvrti Brezovica u 2021.        
(Plan se prilaže ovom zapisniku i njegov je sastavni dio.)


Ad 2) Prijedlog zaključka o prijedlogu utroška sredstava s pozicije ostali nespomenuti
         rashodi poslovanja

           Predsjednica Vijeća, Marina Pucević konstatira da su članovi Vijeća primili Prijedlog u pisanom obliku te otvara raspravu.
           Obzirom da se nitko nije javio za riječ, daje Prijedlog na usvajanje.
           Vijeće je jednoglasno (11 „za“) donijelo 


ZAKLJUČAK 
O PRIJEDLOGU UTROŠKA SREDSTAVA S POZICIJE
 OSTALI NESPOMENUTI RASHODI POSLOVANJA


I. Vijeće Gradske četvrti  iz Razdjela Proračuna Grada Zagreba 0620, na poziciji 257-3299 "Ostali nespomenuti rashodi poslovanja" za 2021. raspolaže sa 200.000,00 kn.
	
II. Vijeće Gradske četvrti predlaže utrošak sredstava iz točke I. ovog zaključka na slijedeći način:

1. organizacija manifestacija                                                            140.000,00 kn

3. državni i vjerski blagdani                                                               20.000,00 kn

4. protokolarne potrebe                                                                      30.000,00 kn

5. ostalo                                                                                              10.000,00 kn

                                                                                       Ukupno:     200.000,00 kn.


        III. Daje se ovlaštenje predsjednici Vijeća Gradske četvrti Brezovica, u sazivu Vijeća 2017.-2021., da u ime Vijeća tijekom godine iz Razdjela Proračuna Grada Zagreba 0620, na poziciji 257-3299 "Ostali nespomenuti rashodi poslovanja" za 2021. odobrava plaćanja do iznosa od  5.000,00 kn. 
 O potpisanim odobrenjima predsjednica Vijeća će izvijestiti Vijeće.


          IV. Ovaj će zaključak biti dostavljen Gradskom uredu za mjesnu samoupravu.


Ad 3)  Prijedlog zaključka o prijedlogu utroška sredstava s pozicije uredska oprema i
           namještaj


            Predsjednica iznosi da su članovi Vijeća primili Prijedlog u pisanom obliku te otvara raspravu.
           Obzirom da se nitko ne javlja za riječ, daje Prijedlog na usvajanje.
           Vijeće je jednoglasno  (11 „za“) donijelo

ZAKLJUČAK
o prijedlogu utroška sredstava s pozicije uredska oprema i namještaj


1. Vijeće Gradske četvrti Brezovica  na poziciji 4221 Uredska oprema i namještaj za 2021. ima 10.000,00 kn.


2. Vijeće Gradske četvrti Brezovica predlaže utrošak sredstava s pozicije 4221  
Uredska oprema i namještaj na sljedeći način: 

	
Red. br.
	VRSTA OPREME ILI NAMJEŠTAJA
	IZNOS (kn)

	      1.
	
Nabava razglasa za objekt Mjesnog odbora Demerje, na adresi Demerska 33 
	10.000,00

	
	UKUPNO        
	           10.000,00               



                                                                                  		
3. Ovaj se zaključak dostavlja Gradskom uredu za mjesnu samoupravu na daljnje postupanje.







Ad 4) Prijedlog zaključka o korištenju sredstava s pozicije „ostali nespomenuti rashodi 
           poslovanja“

           Predsjednica Vijeća konstatira da su članovi Vijeća primili Prijedlog u pisanom obliku te obrazlaže isti.
Otvara raspravu.
           Nakon kraće rasprave u kojoj su sudjelovali Vladimir Iviček i Vesna Šantek, predsjednica Vijeća daje Prijedlog na usvajanje.
          Vijeće je jednoglasno (11 „za“) donijelo

                                                                   ZAKLJUČAK
      o korištenju sredstava


1. Vijeće odobrava isplatu sredstava, iz Razdjela Proračuna Grada Zagreba 0502, Pozicije 257-3299 “Ostali nespomenuti rashodi poslovanja” Gradske četvrti Brezovica, u iznosu od 13.000,00 kn, tvrtki “Galerija Bjelovar” j.d.o.o., Jurja Haulika 14 b, Bjelovar,  za usluge nabave pisanice za obilježavanje Uskrsa u sjedištu Gradske četvrti Brezovica.
   
1. Ovaj će zaključak izvršiti Gradski ured za mjesnu samoupravu. 


Ad 5) Prijedlog zaključka o prijedlogu za žurnu gradnju nove škole s dvoranom za 
           tjelesni odgoj u Donjem Dragonošcu


          Predsjednica Vijeća obrazlaže Prijedlog, budući da je potres uzrokovao velika oštećenja  PŠ Dragonožec te zgrada nije za uporabu. Nastava se održava u objektu mjesne samouprave. Obzirom da je školski objekat zaštićeno kulturno dobro, procedura rušenja i izgradnje je znatno dulja, a novi objekat morao bi biti istovjetan starom. Vijeće je već dva puta donosilo zaključak  o potrebi izgradnje nove škole u Dragonošcu koja bi se nalazila između starog objekta i vrtića te su i sredstva bila osigurana u planu. 
          Obzirom da se nitko ne javlja za riječ, daje Prijedlog na usvajanje.
          Vijeće je jednoglasno  (11 „za“) donijelo


ZAKLJUČAK
o prijedlogu za žurnu gradnju nove škole s dvoranom za tjelesni odgoj
u Donjem Dragonošcu


1. Vijeće Gradske četvrti Brezovica ponovo je razmotrilo potrebu gradnje nove škole s dvoranom za tjelesni odgoj, a zbog  velikih oštećenja na postojećoj područnoj školi uzrokovanih potresom od 29. prosinca 2020.
           
2. Vijeće predlaže gradnju nove škole s dvoranom za tjelesni odgoj na k.č.br. 149/1 k.o. Dragonožec, u vlasništvu OŠ Brezovica.

3. Ovaj se zaključak dostavlja Gradskom uredu za obrazovanje i Gradskom uredu za mjesnu samoupravu.
                      

Ad 6) Prijedlog zaključka o davanju mišljenja na Nacrt prijedloga odluke o izradi 
           izmjena i dopuna Detaljnog uređenja  Ilica-Preobraženska-Preradovićev trg-
           Varšavska- Gundulićeva


          Predsjednica Vijeća predlaže da Vijeće donese pozitivno mišljenje na Prijedlog odluke te otvara raspravu.
           Obzirom da se nitko ne javlja za riječ, daje Prijedlog na usvajanje.
           Vijeće je većinom glasova (10 „za“) donijelo


ZAKLJUČAK
davanju mišljenja na  Nacrt prijedloga odluke o izradi izmjena i dopuna Detaljnog plana uređenja Ilica-Preobraženska-Preradovićev trg-Varšavska-Gundulićeva



1. Na zamolbu Stručne službe gradonačelnika, Vijeće Gradske četvrti Brezovica razmotrilo je Nacrt prijedloga odluke o izradi izmjena i dopuna Detaljnog plana uređenja Ilica-Preobraženska-Preradovićev trg-Varšavska-Gundulićeva

2.  Vijeće je suglasno s nacrtom prijedloga iz točke 1. zaključka.

    3.   Ovaj se zaključak dostavlja Gradskom uredu za strategijsko planiranje i razvoj Grada,
          Sektoru za prostorno i urbanističko planiranje, Republike Austrije 18.


          
Ad 7) Pitanja, prijedlozi i obavijesti


          Srećko Tatar iznosi nezadovoljstvo budući da iz dopisa koji je Gradski ured za katastar i geodetske poslove Grada Zagreba uputio Državnoj geodetskoj upravi proizlazi da je Grad spreman ići u novu katastarsku izmjeru koja bi obuhvatila samo građevinsko područje K.o. Kupinečki Kraljevec. 
          Vladimir Iviček upoznaje nazočne o sastanku koji je po navedenoj temi održan u Ministarstvu uprave te je iznijeta mogućnost da  izmjera obuhvati cijelo područje. 
          Srećko Tatar navodi da treba uzeti u obzir mogućnost da vlasnici sudjeluju u financiranju katastarsku izmjere.
          Predsjednica Vijeća iznosi da budući da nova katastarska izmjera zahtjeva značajna financijska sredstva, predložena je izmjera građevinskog područja K.o. Kupinečki Kraljevec te upis u zemljišne knjige. Sredstva u Proračunu Grada Zagreba su osigurana te je Pročelnica Gradskog ureda za katastar iznijela je da je sporazum između Grada Zagreba i Državne geodetske uprave potpisan. Očekuje se raspisivanje natječaja. Bilo kakva izmjena ili dopuna zaustavila bi postupak te dovela u pitanje realizaciju.  
          Ivica Mavračić pita što je sa izgradnjom športske dvorane i dječjeg vrtića u Horvatima.
          Predsjednica Vijeća odgovara da je prošli tjedan dokumentacija za izgradnju športske dvorane predana na ishođenje građevinske dozvole, a za dječji vrtić je izdana lokacijska dozvola. Prema nadležnom ministarstvu ide zahtjev za dodjelu parcele za izgradnju.
          Vladimir Iviček pita što je sa dogradnjom Područne škole u Kupinečkom Kraljevcu.
          Predsjednica Vijeća odgovara da je otvaranje ponuda odgođeno za 9. veljače budući da ima puno upita po natječajnoj dokumentaciji.
          Srećko Tatar navodi da se na području Mjesnog odbora Kupinečki Kraljevec II pojavilo nekoliko lokacija na kojima je odbačeno smeće. Traži da komunalni redar izađe na teren te da zajedno obiđu lokacije s kojih je potrebno ukloniti smeće.
          Predsjednica Vijeća iznosi da lokacije poslika i pošalje mail-om kako je rečeno na prethodnoj sjednici.
          Vladimir Iviček pita je li Komunalno redarstvo iznašlo rješenje za uklanjanje smeća u Brezovičkom polju.
          Predsjednica Vijeća iznosi da je voditelj Komunalog redarstva, g. Šimičić predložio da se ide u izradu projekta sanacije.
          Ivica Mavračić navodi da je prilikom navoženja poljoprivrednog zemljišta građevinskim otpadom oštećen kolnik ulice Derdići, u duljini od cca 200 m te traži sanaciju istog, od u raskrižja s Karlovačkom cestom do ulice Jandrečićev put.
       

         Obzirom da se nitko ne javlja za riječ, predsjednica zaključuje rad 44. sjednice Vijeća.
     

          Dovršeno u 17,50 sati.


        Zapisnik izradila:
           Lidija Špišić


   KLASA:026-03/20-001/10
   URBROJ:251-06-11-8-21-3
   Brezovica, 3. veljače 2021.
                                                                                                           Predsjednica
                                                                                                    Vijeća Gradske četvrti
                                                                                                              Brezovica

